sasicodes/solvari-1 huggingface dataset:
விரோதத்தைக் கிளப்பி விட்டு அதன் மூலம் தங்களுடைய செல்வாக்கை நிலைநிறுத்திக் கொள்வது எப்படி என்று அலைகிற இன்றைய பகுத்தறிவுவாதிகள் பார்வையில் இப்படிப்பட்ட உயர்ந்த பொது நன்மையைக் கோருகிற வேத மந்திரங்கள் வெறுக்கத்தக்கவையாகத் தெரிகின்றன இது ஒரு விந்தைதான் இவ்வாறு கூறுகிற வேத மந்திரத்தின் அர்த்தம் உங்களுடைய உணவு குடிநீர் இருப்பிடம் எல்லாமே எந்தவித வேறுபாடுகளும் இல்லாமல் சமமாக பொதுவானதாக இருக்கட்டும் என்பதாகும்.
உங்களில் உயர்ந்தவர் தாழ்ந்தவர் என்று யாரும்கிடையாது நீங்கள் அனைவரும் சகோதரர்களே எனவே ஒன்றுபட்டுவாழ்வீர்களாக மேன்மையடைவீர்களாக .
இதன் அர்த்தம் எல்லோரும் ஒன்றாகக் சேர்ந்து ஒரே நோக்கத்திற்காக முனைந்து நன்மை தருகின்ற வார்த்தைகளையே பேசுங்கள் என்று சொல்கிறது.
அதாவது நன்மை அள்ளிக் கொடுக்கின்ற தெய்வமான அக்னி தேவனே எல்லா உயிரினங்களையும் ஒற்றுமையாக இருக்கச் செய்வாயாக என்று சொல்கிற மந்திரம்.
இப்படியெல்லாம் துதிக்கின்ற வேத மந்திரங்கள் தீய சக்திகளையும் கூட நல்வழிப்படுத்துவதையே நோக்கமாகக் கொண்டுள்ளன என்பதற்கு ஒர் உதாரணம்.
என்று வேண்டிக் கொள்கிற இந்த மந்திரத்தின் அர்த்தம் இங்கே எவையெல்லாம் பயங்கர சக்திகளாக உள்ளனவோ இங்கே எவையனைத்தும் கொடூரமான சக்திகளாக உள்ளனவோ இங்கே எவையெல்லாம் பாவத்தினால் உந்தப்பட்டு இயங்குகின்றனவோ அவை அனைத்தும் நித்தமடைந்து அமைதி பெறட்டும்.
எல்லா மக்களும் சுகமாக வாழட்டும் என்று வாழ்த்துகிற மந்திரம் ஓதப்படாமல் நடத்தப்படுகிற ஒரு பூஜை இல்லை ஒரு ஹோமம் இல்லை.
வேதங்களையும் நம் முன்னோர் வகுத்த நன்னெறிகளையும் இன்று இகழ்ந்து பேசுகிறவர்கள் கூறுகிற பிராமணீயம் இதுதான் என்றால் இதில் வெறுப்பதற்கு என்ன இருக்கிறது ?
அதாவது எவரெவர்கள் தாய் தந்தை இல்லாமலும் சகோதரன் இல்லாமலும் தன் குலத்தைச் சார்ந்தவர்கள் இல்லாமலும் இறந்து விட்டார்களோ அந்தப் பித்ருக்கள் அனைவரும் திருப்தியடையுமாறு வேண்டிக் கொண்டு இந்த எள்ளையும் தண்ணீரையும் சமர்ப்பிக்கிறேன்.
இதனால் இறந்த தங்களுடைய முன்னோர்களுக்கு திவசம் செய்வது ஒரு புனிதமான கடமை என்று நினைத்துஅதைச் செய்பவர்கள் மற்றவர்களுக்காக வேண்டிக்கொள்வதும் தங்கள் கடமை என்று நினைக்கிறார்களே அந்தப் பரந்த மனப்பான்மைதான் கவனத்துக்குரியது.
பிறப்பின் பெயரால் துவேஷத்தை போதிப்பவர்கள் பிரிவினையை உண்டாக்கி வெறுப்பை வளர்த்து அதன் மூலம் தங்கள் வாழ்விற்கு வளம் தேடிக் கொள்பவர்கள் இப்படிப்பட்ட கூட்டங்களைச் சார்ந்தவர்கள்தான் மனிதர்களுக்கு மட்டுமல்லாமல் சகல ஜீவ ராசிகளுக்கும் மட்டுமல்லாமல் செடி கொடிகளுக்கும் கூட நன்மையை வேண்டுகின்ற உயர்ந்த தத்துவங்களை போதிக்கிற வேத நூல்களை இகழ்கிறார்கள்.
பிராமணீயம் என்று கழகங்களைச் சார்ந்தவர்களாலும் பகுத்தறிவுவாதிகளாலும்தமிழக முதல்வராலும் வர்ணிக்கப்படுகிற சிந்தனை வெறுக்கத்தக்கது அல்ல எனபதற்கான ஆதாரங்கள் பலவற்றை சென்ற அத்தியாயங்களில் எழுதியிருந்தேன்.
போன்ற பல நல்ல விஷயங்களை வற்புறுத்துகிற சிந்தனைதான் இன்று பிராமணீயம் என்று பெயரிட்டு சிலரால் தூற்றப்பட்டு வருகிறது என்பதை ஒரளவு விவரமாகவே எழுதியிருந்தேன்.
பிராமணீயத்தைத்தான் தான் எதிர்ப்பதாக முதல்வர் கூறினாலும்பெரியாரும் பிராமணீயத்தைத் தான் எதிர்த்தார் என்று அவர் வாதிட்டாலும் பெரியார் எதிர்த்தது பிராமணர்களைத்தான் என் திராவிடர் கழகம் சுட்டிக் காட்டியிருக்கிறது.
இந்தப் புனிதமான காரியங்களில் ஈடுபட்ட கழகங்களைச் சார்ந்தவர்களும் பகுத்தறிவு வாதிகளும் பிராமணீயத்தையே எதிர்ப்பதாகக் கூறிக் கொண்டு தொடர்ந்து பிராமண துவேஷத்தை பரப்பி வந்திருக்கிறார்கள்.
ஒரு சமுதாயத்தில் இருக்கக் கூடிய பல பிரிவினர்களிடையே ஒரே ஒரு குறிப்பிட்ட பிரிவினர் மட்டும் வெறுக்கத்தக்கவர்கள் என்றால் மற்ற பிரிவினர்களிடம் காண முடியாத குற்றங்கள் அந்த வெறுக்கத்தக்க பிரிவினரிடையே காணப்பட வேண்டும்.
அதாவது பிராமணர்கள் வெறுக்கத் தக்கவர்கள் என்றால் வேறு எந்த ஜாதியினரிடமும் காணப்பட முடியாத குற்றங்கள் தவறுகள் பிராமணர்களிடம் மலிந்திருக்க வேண்டும்.
பற்பல ஆண்டுகளாக எந்த நன்மையையும் செய்யாமல் கூட்டு பொறுப்பு எதையும் ஏற்காமல் சுயநலம் ஒன்றையே குறிக்கோளாகக் கொண்டு ஒரு பிரிவினர் வாழ்ந்து விட்டால் ஒரு கால கட்டத்தில் அவர்கள் பால் ஒரு வெறுப்பு தோன்றி விடலாம்.
நாட்டுக்காகவோ மக்களுக்காகவே தியாகம் செய்வதிலும் நியாயமான போராட்டங்களில் கலந்து கொள்வதிலும் பிராமணர்கள் யாருக்கும் சளைத்தவர்களாக இருக்கவில்லை.
தாழ்த்தப்பட்ட மக்களின் நிலை உயர் வதற்காக போராடிய பலரில் பிராமணர்களும் முக்கியமானவர்களே தமிழ் வளர்ச்சிக்குப் பாடு பட்டவர்களில் பிராமணர்களுக்கும் மிக முக்கிய பங்கு உண்டு.
சுதந்திரப் போராட்டம் தமிழ் வளர்ச்சி சமூக சேவை போன்றவற்றில் பங்கேற்ற பிராமணர்கள் பற்றிய விவரங்களைச் சேகரிக்க நான் முனைந்தபோது அந்த விவரங்களைத் தொகுத்து அளித்து உதவியர் முத்த பத்திரிகையாளரான திரு.
ஹிந்து சுதேசமித்திரன் ஆகிய பத்திரிகைகளைத் தொடங்கிய ஜி.சுப்ரமண்ய ஐயர் காங்கிரஸை ஆரம்பித்தவர்களுள் ஒருவர்.
காங்கிரஸின் மூன்றாவது கூட்டம் சென்னையில் நடந்தபோது அதில் முக்கிய பங்கு வகித்த பிராமணர்கள் எஸ்.சுப்ரமண்ய ஐயர் சேலம் சி விஜயராகவாச்சாரியார் எஸ்.ஏ.
எந்தவிதப் பிரதிபலனையும் எதிர்பார்க்காமல் வசதிகளைத் துறக்கத் தயாராக தேச விடுதலையே குறிக்கோளாகக் கொண்டு பொது நன்மைக்காக சொந்த நலனை தியாகம் செய்ய முன் வந்தவர்கள்தான் சுதந்திரப் போராட்ட காலத்தில் காங்கிரஸ் கட்சியில் முக்கிய பங்கேற்றார்கள் என்பதை மறந்து விட முடியாது.
சிதம்பரம் பிள்ளை அவர்கள் சுதேசிக் கப்பல் கம்பெனியை ஏற்படுத்திய போது வெள்ளையர் ஆட்சிக்கு வ .உ.சி.யுடன் தொடர்பு கொள்ளவே பலர் பயந்த போது அவருடைய கப்பல் கம்பெனிக்கு சட்ட ஆலோசகர்களாகத் துணிந்து செயல் பட்டவர்கள் இரண்டு பிராமணர்கள் சேலம் விஜயராகவாச்சாரியார் குருசாமி ஐயர் ஆகியோர்.
மேலே குறிப்பிட்டபடி சுதேசி இயக்கம் தோன்றிய பிறகு அதில் தீவிரவாதிகளாகச் செயல்பட்டவர்கள் பாரதியாரைத் தவிர மண்டையம் சீனிவாசாச்சாரியார் துரைசாமி ஐயர் திருவல்லிக்கேணி கிருஷ்ணஸ்வாமி ஆகிய அந்தணர்கள்.
மணியாச்சி ரயில் நிலையத்தில் கலெக்டர் ஆஷ்துரையை சுட்டு வீழ்த்திய வாஞ்சிநாதன் ஒரு பிராமணன்.அந்த ஆஷ் கொலை வழக்கில் குற்றவாளிகளாக நிறுத்தப்பட்ட பதினான்கு பேரில் எட்டு பேர் பிராமணர்கள்.
அன்னி பெஸண்ட் அம்மையாரின் ஹோம் ரூல் இயக்கத்தில் பிராமணர்கள் பங்கேற்றனர்.அவர்களில் ஹிந்து ஆசிரியர் கஸ்தூரி ஐயங்கார் குறிப்பிடத்தக்கவர்.ஹோம் ருழே இயக்கம் சுயாட்சி கோரும் விண்ணப்பம் ஒன்றை அரசுக்கு அனுப்பியது.
தென் ஆஃப்ரிக்காவில் வாழ்ந்த இந்தியர்களுக்காக மஹாத்மா காந்தி அங்கே இயக்கம் நடத்திய போது அவர் இந்தியர்களின் ஆதரவை கோரினார்.
தமிழகத்தில் அவருக்கு ஆதரவளித்தவர்களில் பெரும் பாலானோர் பிராமணர்களே அந்தப் பட்டியலில் எஸ்.சுப்ரமண்ய ஐயர் வக்கீல் பாஷ்யம் ஐயங்கார் பதிப்பாளர் ஜி.ஏ .
அடக்குமுறைக்கு வழி வகுத்த ரௌலட் மசோதாக்களை ஏற்க மறுத்த சத்தியாகிரஹிகளில் ராஜாஜி சத்திய மூர்த்தி கஸ்தூரிரங்க ஐயங்கார் சேலம் விஜய ராகவாச்சார்யார் ஏ.ரங்கசாமி ஐயங்கார் திருச்சி டி .எஸ் .எஸ் ராஜன் ஆகியவர்கள் அந்தணர்களே .
மொழிவழி மாநிலங்களில் காங்கிரஸ் கமிட்டிகள் அமைக்கப்பட்டபோது தமிழ்நாட்டில் அமைந்த காங்கிரஸ் கமிட்டிக்கு முதலாவது தலைவர் வட ஆற்காடு மாவட்டத்தைச் சார்ந்த சுப்ரமண்ய சாஸ்திரியார் என்கிற பிராமணர்.
ஜஸ்டிஸ் கட்சியினர் ஆங்கிலேயர்களுக்குத் தாளம் போட்டு அமைச்சர் பதவிகளைப் பெற்று அனுபவித்துக் கொண்டிருந்த நேரத்தில் ஆங்கிலேயர்ஆட்சியை எதிர்த்து போராட்ட அமைப்பான தமிழ்நாடு காங்கிரஸ் கமிட்டிக்குத் தலைவராகச் செயல்பட்டவர் பிராமணரே ராஜாஜி என்று அழைக்கப்பட்ட ராஜகோபாலாச்சாரி என்கிற பிராமணர் காங்கிரஸ் கட்சியின் ஒவ்வொரு போராட்டத்திலும் பங்கு கொண்டு சிறை சென்றவர்.
இதுதவிர தீண்டாமை ஒழிப்பு போன்ற காங்கிரஸின் சமூக நீதிப் போராட்டங்களில் மிகவும் முக்கியமான பங்கு வகித்தவர் ராஜாஜி என்பதையும் மறந்துவிடக்கூடாது.
உப்பு சத்தியாக்கிரஹத்தை தமிழகத்தில் தலைமை யேற்று நடத்தியவரும் அவரே தேச நலன் சமுதாய மேன்மை ஆகியவற்றையே மனதில் கொண்டு சுதந்திரப் போராட்டத்திலும் காங்கிரஸ் கட்சியின் செயல்பாடுகளிலும் முக்கிய பங்கேற்று பல தியாகங்களைப் புரிந்த பிராமணர்களின் பட்டியல் தொடர்கிறது.
தேசபக்தன் பத்திரிகையின் ஆசிரியராக வ.வே.சு ஐயர் இருந்த போது அதில் வெளியான ஒரு தலையங்கத்திற்காக ஒன்பது மாதம் கடும் சிறை தண்டனை அவருக்கு விதிக்கப்பட்டது.
ஜஸ்டிஸ் கட்சி இதற்கு துணை போயிற்று அதில் ஒன்றும் வியப்பில்லை.ஆங்கிலேயர்கள் செய்த அத்தனை இந்திய விரோதச் செயல்களையும் ஆதரித்தவர்கள் தான் ஜஸ்டிஸ் கட்சியினர்.
பிராமணர்களால் நடத்தப்பட்ட பத்திரிகைகளாகிய சுயராஜ்யா ரங்கசாமி ஐயங்காரின் சுதேச மித்திரன் ஹிந்து பத்திரிகை ஆகியவை இந்த நீல் சிலை அகற்றும் போராட்டத்திற்குப் பெரும் ஆதரவு தந்தன.
சைமன் கமிஷனை எதிர்த்து இந்தியா முழுவதும் ஆாப்பாட்டங்கள் நடந்த போது தமிழகத்தில் அதற்கு தலைமை வகித்தவர் சத்தியமூர்த்தி என்கிற பிராமணர்.
மகாதேவ ஐயர் தொண்டர் காப்டன் சுப்ரமண்ய ஐயர் மிராசுதார் தலையூர் ராயணசாமி ஐயர் ஸ்டோர் கீப்பர் சீனிவாச ஐயர் கதர் கிருஷ்ணமூர்த்தி ஐயர் சிதம்பர ஐயர் பி.கே.
பத்மநாப ஐயர் ஹரிஹர சர்மா.. போன்ற பல பிராமணர்கள் ராஜாஜியின் தலைமையில் அந்த உப்பு சத்தியாக்கிரஹ போராட்டத்தில் கலந்து கொண்டு சிறை சென்றார்கள்.
ஈ.வெ.ரா.வின் குடியரசு பத்திரிகை உப்பு சத்தியாக் கிரஹத்தை எவ்வளவு தூரம் முடியுமோ அவ்வளவு தூரம் இழிவுபடுத்தி பிரசாரம் செய்து மகிழந்தது.
அப்போது சுயமரியாதை இயக்கத்தில் இருந்த ப.ஜீவானந்தம் உப்பு சத்தியாக்கிரஹத்தில் சுய மரியாதை இயக்கத்தைச் சார்ந்தவர்களும் கலந்து கொள்ள வேண்டும் என்பதற்காக எவ்வளவோ முயன்றும் ஈ.வெ.ரா அந்த முயற்சிகளைத் தோற்கடித்து திருப்தி அடைந்தார்.
ஈ.வெ.ரா வின் குடியரசு பத்திரிக்கையோடு ஜஸ்டிஸ் கட்சியின் பத்திரிக்கைகளான ஜஸ்டிஸ் என்ற ஆங்கில பத்திரிகையும் திராவிடன் என்ற தமிழ் பத்திரிகையும் உப்பு சாத்தியகிரஹத்தை கேலியும் கிண்டலும் செய்து மகிழ்ந்தன.
அதில் ராஜாஜியைத் தவிர சத்திய மூர்த்தி அம்புஜம்மாள் ஜானாம்பாள் என்கிற பாஷ்யம் ஐயங்காரின் மகள் கே.நாகேஸ்வர ராவ் பந்துலு க.
ராம ஐயர் சுந்தர வரதன் கல்லிடைக் குறிச்சி டாக்டர் சங்கர ஐயர் அவரது மனைவி லக்ஷ்மி சங்கர ஐயர் மதுரை வைத்திய நாத ஐயர் கல்லிடைக்குறிச்சி யக்ஞேஸ்வர சர்மா என்கிற பிராமணர்கள் சிறை புகுந்தார்கள்.
அந்த சட்ட மறுப்புப் போர் நடந்த போது சென்னை செயின்ட் ஜார்ஜ் கோட்டையில் பிரிட்டனின் தேசியக் கொடியை இறக்கி மூவர்ணக் கொடியை ஏற்றி ஓர் அற்புத சாதனை புரிந்தவர் பாஷ்யம் என்கிற பிராமணர்.
அவர்கள் சித்திரவதை செய்யப்பட்டார்கள் எதிர்த்து அறிக்கை சமர்ப்பித்து உலகநாடுகளின் கவனத்தை இவ்விஷயத்தின்பால் ஈர்த்த துணிவு மிக்க பிராமணர்கள் சிலர் சென்னையில் இருந்தார்கள்.
அவர்களில் சிலர் மதுரை வைத்தியநாத ஐயர் சத்திய மூர்த்தி தினமணி என் ராமரத்தினம் கல்லிடைக்குறிச்சி யக்ஞேஸ்வர சர்மா ஆந்திர கேசரி பிரகாசம் வி.வி கிரி தென்னேட்டி விஸ்வநாதன் எம்.
நேதாஜி இடைக்கால இந்திய அரசு ஒன்றை அமைத்த போது அதில் பிரச்சாரத்துறை அமைச்சராக பொறுப்பு வகித்தவர் லெஃப்டினென்ட் எஸ்.ஏ ஐயர் என்கிற தமிழ் பிராமணர்.
தீண்டத்தகாதவர்கள் என்று ஒதுக்கி வைக்கப்பட்டவர்களின் உயர்வுக்காகப் போராடுவதை சுதந்திர போராட்டத்தின் ஒரு முக்கிய அம்சமாக காந்தியடிகள் கருதி நடத்தினார்.
ஹரிஜன மக்களுக்கு கல்வி கற்பிப்பது ஹரிஜன மக்களை ஆலயங்களுக்கு அழைத்துச் செல்வது அவர்களை சமுதாயத்தின் மற்ற பிரிவினருடன் சமமாக நடத்தச் செய்வது போன்றவற்றில் காந்தியின் தலைமையில் காங்கிரஸார் ஈடுபட்டார்கள்.
ராஜாஜி தலைமையில் இந்த இயக்கத்தில் ஈடுபட்ட பிராமணர்களில் சிலர் மதுரை வைத்தியநாத ஐயர் காஞ்சிபுரம் கல்யாண ராம ஐயர் ஆக்கூர் அனந்தாச்சாரி எஸ் .
அம்புஜம்மாள் வட ஆற்காடு ஏ.தேவராஜ ஐயங்கார் வை.மு.கோதை நாயகி அம்மாள் திருச்சி டாக்டர் ஸ்வாமிநாத சாஸ்திரி ஆரணி சுப்ரமண்ய சாஸ்திரி கல்லிடை குறிச்சி தம்பதிகள் கல்வி கிருஷ்ண மூர்த்தி ஆகியோர் .
இப்படி இந்த தேசத்திற்காக எந்தவித பலனையும் கருதாமல் பலவிதத் தியாகங்களைச் செய்தவர்களும் துணிந்து சிறை தண்டனையை ஏற்றவர்களும் சமூக நலனுக்காக தங்கள் வாழ்வையே அர்ப்பணிக்க முன் வந்தவர்களும் ஏராளமானவர்கள் இந்நாட்டில் உண்டு.
ஆகையால் சமுதாயத்தில் பொது நலனுக்காக எந்த விதத் தியாகத்தையும் செய்யாமல் வாழ்ந்த ஒரு பிரிவினர் என்று பிராமணர்களைக் கருதி விட முடியாது.
தேச விடுதலைப்போராட்டத்திலும் சமுதாயப் பணியிலும் எந்தவித பிரதிபலனையும் எதிர்பாராமல் ஈடுபட்டு பல தியாகங்களைப் புரிந்த உன்னதமான மனிதர்களில் கணக்கற்ற பிராமணர்களும் இடம் பெற்றிருந்தார்கள் என்பதற்கு சில உதாரணங்களைப் பார்த்தோம்.
தமிழ் வளர்ச்சிக்குப் பணியாற்றுவதிலும் பிராமணர்கள் மற்றவர்களுக்குச் சளைத்தவர்களாக இருக்கவில்லை என்பதற்குச் சில உதாரணங்களை இங்கு பார்ப்போம்.
எப்படி தேச விடுதலை சமூகத் தொண்டு ஆகியவற்றில் பல்வேறு மதத்தினரும் ஜாதியினரும் பெரும் பங்காற்றினார்களே அதே போல தமிழ் தொண்டிலும் தமிழ் வளர்ச்சியிலும் பல்வேறு ஜாதிகளைச் சார்ந்தவர்களும் மதங்களைச் சார்ந்தவர்களும் பங்கேற்றார்கள்.
அந்தணர் மரபில் வந்த சுந்தரர் பாடிய தேவாரம் ஏழாவது திருமுறையாக அமைந்துள்ளது.பெரிய புராணத்திற்கு அடிப்படையான திருத்தொண்ட தொகை இவர் பாடியது.
தமிழகத்தில் சைவ சமயத்தை நிலை நிறுத்தி வளர்த்த திருஞானசம்பந்தர் திருநாவுக்கரசர்சுந்தரர் மாணிக்கவாசகர் ஆகிய நால்வரில் மூவர் அந்தணர்கள் என்பது குறிப்பிடத்தக்கது.
நம்மாழ்வாரின் பிரபந்தங்களைப் பல இடங்களிலும் பிரசாரம் செய்தவர் மதுரகவிகள் இவரது பாடல்கள் மதுரமாக இனித்ததால் மதுரகவிகள் ஆழ்வார் என்று பெயர் பெற்றுத் திகழ்ந்த இவர் ஒர் அந்தணர்.
பிற்படுத்த பட்டவர்களையும் தாழ்த்தப்பட்டவர்களையும் தூக்கி விடுவதை தனது லட்சியமாகக் கொண்டு இயங்கி பெரும் பணியாற்றிய ராமானுஜர் ஒரு அந்தணரே .
ஆன்மீகத்தின் கதவுகளை அனைவருக்கும் திறந்து விட்ட ராமானுஜருடைய கருணைப் பெரும் செயல் மகத்தான சிறப்பு வாய்ந்தது என்று ஸ்வாமி விவேகானந்தரே இவருடைய பணியைப் பாராட்டி யிருக்கிறார்.
இப்படிப்பட்டவர்களை விடுத்து அடுத்த கட்டத்திற்கு வந்தால் தமிழில் பாரதத்தை இயற்றிய வில்லிப்புத்துராரும் கந்த புராணம் பாடிய காஞ்சிபுரம் கச்சியப்ப சிவாச்சாரியாரும் அந்தணர்களே.
சைவ சித்தாந்த சாத்திரங்களில் முக்கிய இடம் பெற்ற இருபா இருபஃது என்ற நூலை இயற்றிய பெரும் பண்டிதரான அருள்நந்தி சிவாச்சாரியார் ஓர் அந்தணர்.
எட்டு சைவ சித்தாந்த சாத்திரங்களை இயற்றிய உமாபதி சிவாச்சாரியாரும் ஓர் அந்தனரே தமிழிலும் நூல்கள் இயற்றி சைவ பரம்பரையில் வடமொழியிலும் நூல்கள் இயற்றியவர் சிவாக்கிர யோகிகள் என்கிற அந்தணர்.
தமிழில் உள்ள பெருமைக்குரிய அருமையான அத்வைத வேதாந்தப் பெருநூல் என்று இலக்கிய வரலாற்றுக் களஞ்சியம் குறிப்பிடுகிற வகையில் அமைந்த நூலை இயற்றிய வீரை ஆளவந்தார் வீரை கவிராச பண்டிதரின் மகன்.
கச்சியப்ப முனிவரின் மாணவரான கந்தப்பையர் என்கிற அந்தணர் தணிகை ஆற்றுப் படை உலா கலம்பகம் அந்தாதி பிள்ளைத் தமிழ் ஆகியவற்றை இயற்றியவர்.
திருச்செங்கோடு பற்றி நாகதிரி புராணம் பாடிய கவிராஜ பண்டிதரும் காசித்தல புராணம் இயற்றிய அவரது தந்தையார் சங்கர நாராயன ஐயரும் அந்தணர்கள்.
தொல்காப்பியம் பத்துப்பாட்டு கலித்தொகை சீவக சிந்தாமணி ஆகிய நூல்களுக்கு உரை இயற்றியுள்ள நச்சினார்க்கினியர் ஒர் அந்தணர்.
திருக்குறளுக்கு பழங்காலத்தில் பத்து அறிஞர்கள் எழுதியுள்ள உரைகளில் மிகவும் சிறப்பாக அமைத்திருப்பது பரிமேழகர் உரையே என்று அறிஞர்கள் கூறுவார்கள்.
திவ்ய கவி என்று புகழப்பட்ட பிள்ளை பெருமாள் ஐயங்கார் ஓர் அந்தணர் ப்ரயோக விவேகம் என்கிற இலக்கண நூலைச் செய்த சுப்ரமண்ய தீட்சிதர் ஒரு அந்தணர்.
இந்திய மொழிகளை பாடதிட்டத்திலிருந்து அகற்றி விடுவதற்கு சென்னைப் பல்கலைக் கழகம் முனைந்த போது சூர்ய நாராயண சாஸ்திரியார் தமிழர்களின் வீடுதோறும் சென்று பெரும் முயற்சிகளைச் செய்து அதைத் தடுத்து நிறுத்தினார்.
நன்னூல் ஆத்திசூடி கொன்றை வேந்தன் நறுந்தொகை நன்னெறி மூதுரை திருவள்ளுவமாலை ஆகிய நூல்களுக்கு உரை எழுதியவர் சரவணப் பெருமாள் ஐயர் என்கிற அந்தணர்.
எந்தப் பிரதிபலனையும் எதிர்பார்க்காமல் விளம்பரம் தேடாமல் தமிழின் பெயரால் பிழைப்பு நடத்த முயலாமல் பெரும் தமிழ்த்தொண்டாற்றி பிராமணர்கள் பட்டியல் இன்னமும் இருக்கிறது.
என்று பலதுறைகளிலும் தன்னலம் பாராமல் உழைத்த பல பிராமணர்களில் சிலர் பெயர்களைப் பார்ப்போம் அவர் இல்லையேல் தமிழ் மொழியில் பக்தி இலக்கியத்திற்கு முந்தைய பேரிலக்கியங்கள் இல்லை என்று தமிழ் இலக்கிய வரலாற்றுக் களஞ்சியம் கூறுகிற வகையில் தமிழ்த் தொண்டாற்றிய டாக்டர் உ.வே.
அழியாது காத்த அண்ணல் தமிழ் காத்த தெய்வம் தண்டமிழ் இலக்கியம் வழங்கிய வள்ளல் உ.வே.சா என்று தமிழ் இலக்கிய வரலாறுக் களஞ்சியம் குறிப்பிடுகிறது.
ஊர் ஊராய்ச் சென்று செல்லுக்கும் கரையானுக்கும் இரையாகிக் கொண்டிருந்த தமிழ் ஒலைச் சுவடிகளையெல்லாம் திரட்டி வந்து அவற்றை திருத்தமான முறையில் பதிப்பித்தவர் உ.வே.சா .
பதிப்புரை ஆராய்ச்சி சொற்பொழிவு செய்யுள் மொழி பெயர்ப்பு சமயம் மொழியியல் நூல் இயற்றல் இதழ் ஆசிரியர் பணி பாடம் பயிற்றல் ஏடு திரட்டல் வரலாறு இலக்கியம் என்று பலதுறைகளில் முன்னோடியாகப் பணியாற்றிய ரா.ராகவ ஐயங்கார் ஓர் அந்தணர்.
தேசபக்தி பெண் விடுதலை ஜாதி பேதமின்மை போன்ற பல திசைகளில் தனது ஞானத்தீயை பரப்பி கவிதைகளை இயற்றி கட்டுரைகளை எழுதி தமிழுக்கு பெருமை சேர்த்த பாரதியார் ஒரு அந்தணர்.
திராவிட கவிமணி என்று பாராட்டப்பட்ட வெமுத்துசாமி ஐயர் கவி யோகி என்று போற்றப்பட்ட சுத்தானந்த பாரதியார் வைக்கம் போராட்டத்தில் சிறை சென்ற சா.து.சி யோகியார் ஆகிய அந்தணர்கள் ஆற்றிய தமிழ்த் தொண்டு மிகப் பெரிது.
தமிழ்க் காப்பியங்கள் என்ற ஆய்வு நூலை எழுதியவரும் பன்னிரு திருமுறைகளுக்கும் அரும் பொருள் வழங்கியவரும் தமிழகத்தின் பெருமையை நிலைநாட்டும் வகையில் கலைமகள் பத்திரிகையை நடத்தியவரும் ஆகிய வாகீச கலாநிதி கி.வா.
அப்புஸ்வாமி கம்பராமாயணத்தை விளக்குவதில் புகழ்பெற்ற சி.ஜெகந்நாதாச்சாரியார் அரிய இலக்கண விளக்க நூல்களை எழுதிய கலா நிலையம் ராஜகோபால் சாஸ்திரி பல கவிதை நூல்களைத் தமிழிலும் ஆங்கிலத்திலும் படைத்தவரும் தூத்துக்குடி வ.உ.சி.
கல்லூரியில் முதல்வராகப் பணியாற்றி யவருமாகிய பேராசிரியர் ஆ .சீனிவாச ராகவன் பாரதி நூல்கள் பற்றிய ஆராய்ச்சியில் பெரிதும் பாடுபட்டரா.அ.பத்மநாபன் மற்றும் சீனி விசுவநாதன் போன்ற அந்தணர்கள் தமிழுக்கு ஆற்றியுள்ள தொண்டு சாதாரணமானதல்ல.
தேசபக்தியைப் பரப்புவதிலும் ஜாதி வேறுபாடுகளைக் களைவதிலும் தீண்டாமை ஒழிப்பிலும் மதுவிலக்கைப் பரப்புவதிலும் பெண்கள் உயர்வுக்காக பாடுபடுவதிலும் முன் நின்றவர்களில் பல பிராமணர்கள் உண்டு.
வால் பாராட்டப்பட்ட பண்டிதை அசலாம்பிகை அம்மையார் தேசபக்தன் இதழின் ஆசிரியராக இருந்த வ.வே.சு ஐயர் ஹரிஜன சேவையில் பெரிதும் ஈடுபட்ட சீர்திருத்த வாதி வ.ரா வெ .சாமிநாத சர்மா மது விலக்கு ஹரி ஜன முன்னேற்றம் நாட்டு விடுதலை இளம் விதவைகளின் விவாகத்துக்கு ஆதரவு என்று பல முனைகளில் தனது எழுத்தைச் சுழற்றி சமூகசேவை புரிந்த கல்கி சங்கு சுப்ரமண்யம் சங்கு கணேசன்.. ஆகியோரும் அந்தணர்களே.
சுதந்திரப் போராட்டத்தில் சிறை செல்லும் அளவுக்கு தேச பக்தியைப் பரப்புவதில் ஈடுபட்டவரும் மிகக் கடினமான பொருளாத விஷயங்களையும் எளிமையான தமிழில் அனைவருக்கும் புரியும் படியாக எழுதியவரும் ஒரு தினசரி பத்திரிக்கை என்றால் அது இப்படித்தான் நடத்த படவேண்டும் என்று காட்டியவருமான ஏ.என் சிவராமன் மற்றும் ஏ.வெங்கடாச்சாரியார் என்.
தேசியவாதிகளின் படைப்புகளை மக்களுக்குக் கொண்டு செல்வதை ஒரு புனிதக் கடமையாக நினைத்து பதிப்பகத் தொழிலை நடத்திய அல்லயன்ஸ் கம்பெனியின் அதிபர்கள் பிராமணர்கள்.
ஹரிஜன ஆலயப் பிரவேசத்தை வலியுறுத்திய பாலயோகினி தீண்டாமை ஒழிப்பை வற்புறுத்திக் கூறிய மாலபில்லா சமுதாய சீர்திருத்தத்தைப் பேசிய சேவாசதனம் தேசபக்தியைப் பரப்பிய தியாக பூமி ஆகிய படங்களையெல்லாம் துணிந்து பிரிட்டிஷாரின் காலத்திலேயே தயாரித்த டைரக்டர் கே.
லாப நோக்கம் என்பதை தமிழுக்குச் செய்கிற சேவையாக நினைத்து ஒளவையார் படத்தைப் பெரும் செலவில் துணிந்து தயாரித்து வெளியிட்ட எஸ்.எஸ் .வாசன் ஓர் அந்தணர்.
தமிழகத்தின் வரலாறு பற்றியும் அதன் பழம் பெருமைகள்பற்றியும் இப்போது பலரும் பேசுகிறார்கள்.ஆனால் அந்தப் பழமையான வரலாற்றை ஆராய்ச்சி செய்து வழிப்படுத்தியவர்களில் பிராமணர்களே தன் கைப்பொருளைச் செலவு செய்து பல இடங்களுக்கும் சென்று கல்வெட்டுக்களையும் செப்புப் பட்டயங்களையும் கண்டுபிடித்து சரித்திர நுட்பங்களை ஆங்கிலத்திலும் தமிழிலும் எழுதிய து.அ.கோபிநாத ராயர் ஒர் அந்தணர்.
சென்னைப் பல் கலைக் கழகத்தின் வரலாற்று ஆராய்ச்சித் துறையில் முதல் பேராசிரியரான டாக்டர் எஸ்.கிருஷ்ணசாமி ஐயங்கார் என்கிற அந்தணர் பற்றி இவர் தென்னக வரலாற்று வித்தகர் அதனை முறையாக எழுதிய மூலவர் உண்மை பல கண்ட முதல்வர் என்று தமிழ் இலக்கிய வரலாற்றுக் களஞ்சியம் கூறுகிறது.
உண்மையான வரலாற்றை சீனிவாச ஐயங்காருக்கு பின் விரிவாக வெளியிட்டவர் சென்னைப் பல்கலைக்கழக வரலாற்றுத்துறைப் பேராசிரியராக இருந்த ராமசந்திர தீட்சிதரே என்று தேவநேயப் பாவணாரால் பாராட்ட பட்ட வி.ஆர்.
தங்கள் தொழிலை ஒரு புனிதமான கடமையாக நினைத்து பணியாற்றிய டாக்டர்கள் மிக நுட்பமான சட்டங்களை ஆராய்ந்து விளக்கங்களைத் தரக்கூடிய வக்கீல்கள் சிறிதும் நேர்மை மாறாத நீதிபதிகள் மாணவர்களைத் தங்கள் பிள்ளைகள் போல் கருதி அக்கறையுடன் கல்விபோதித்த ஆசிரியர்கள் சமுதாயத்தின் பல பிரிவுகளிலும் இருந்திருக்கிறார்கள் இவர்களில் பிராமணர்களும் நிறையவே உண்டு.
இப்படி எந்தத் துறையை எடுத்துக் கொண்டாலும் சிறப்புறப் பணியாற்றி மாநிலத்திற்கும் நாட்டிற்கும் பெருமை சேர்ப்பதில் மற்றவர்களுக்குச் சற்றும் சளைக்காதவர்களாக விளங்கிய பிராமணர்கள் எப்படி வெறுக்கத்தக்கவர்கள் ஆவார்கள் ?
பிறப்பினால் ஒருவன் எந்த வர்ணத்தையும் அடைந்து விடவில்லை ஒரு வர்ணத்திலிருந்து இன்னொரு வர்ணத்திற்கு மாறவும் முடியும் மாறியவர்களும் உண்டு.
பிறப்பினாலேயே ஒருவன் ஒரு வர்ணத்தை அடைகிறான் என்ற நிலை நடைமுறையில் ஒரு காலத்தில் வந்து விட்டது என்கிற நிலையில் கூட பிராமணனுக்கு கடும் விதிமுறைகள் ஏற்படுத்தப்பட்டிருந்தன.
வேதம் படிக்கும் உரிமை சூத்திரர்களுக்கு சில தர்ம சாத்திரங்களில்மறுக்கப்பட்டிருந்தாலும் அவர்கள் வேறு எந்த கல்வியையும் மேற்கொள்வதற்கு அந்த எந்த தடையும் இருக்கவில்லை வேறு சில சாஸ்திரங்களிலும் ஏன் வேதத்தில் கூட வேதங்களைப் படிக்கவும் சூத்திரர்களுக்கு அதிகாரம் என்பதைக் காட்டும் சான்றுகளும் கூட உள்ளன.
பிராமணர்கள்தான் இந்த மாதிரி சாத்திரங்களையெல்லாம் படைத்தார்கள் என்றால் அவர்கள் வெறுக்கத்தக்க காரியம் எதையும் செய்துவிடவில்லை என்பது தெளிவு.
கற்பனையில் தெய்வங்களைப் படைத்த பிராமணனுக்கு மிகவும் பரந்த மனோபாவம் இருந்திருக்க வேண்டுமே சரி இந்தப் பழைய விஷயங்களை விட்டு பிற்கால பிராமணர்களைப் பார்த்தல் அவர்கள் நாட்டின் விடுதலைக்கும் சமூக சேவைக்கும் தாழ்த்தப்பட்டவர்களின் முன்னேற்றத்திற்கும் தமிழ் வளர்ச்சிக்கும் எவ்வளவு பணியாற்றியிருக்கிறார்கள் என்பதையும் சென்ற பல அத்தியாயங்களில் சுட்டிக்காட்டியிருந்தேன்.
அதற்கும் அடுத்த காலகட்டத்திற்கு வந்தால் எல்லா உயர் பதவிகளையும் தானே ஆக்கிரமித்துக் கொண்டு மற்றவர்களை அமுக்கி வைத்தான் பிராமணன் என்று பிராமண எதிர்ப்பாளர்கள் கூறுவது உண்டு.
ஆகையால் எப்படி செட்டியாருக்கு வர்த்தகம் கை வந்த கலையாயிற்றோ முதலியார்களுக்கு சுய கெளரவம் முக்கியமயிற்றோ மறவர்களுக்கு போர் குணம் இயல்பாயிற்றோ அது போல பிராமணனுக்கு ஒரு கட்டுப்பாட்டுக்குள் நிற்பது வழக்கமாயிற்று.
மற்றொரு புறத்தில் வேதங்களைப் படிப்பது ஒதுவது கற்பிப்பது ஆகிய பொறுப்புக்களிலிருந்து பிராமணன் கொஞ்சம் கொஞ்சமாகத் தவற ஆரம்பித்து விட்டான் பணத்தையும் பிழைப்பையும் தேடினான்.
இந்த நிலையில் பிழைப்புக்கு அவனுக்கு இருந்த ஒரே வாய்ப்பு படிப்பதும் படிப்பின் மூலம் அடையக் கூடிய வேலைகளைப் பெறுவதும்தான் என்று ஆகி விட்டது.
ஆனால் அவனுடைய ஆணை நேரடியாக நெடுந்தூரம் பாயவில்லை ஆங்காங்கே கிராம அமைப்புகள் அதிகாரம் செலுத்தின அந்த அமைப்புகளில் ஆங்காங்கே இருந்த உள்ளூர் மக்களே பொறுப் பேற்றார்கள்.
வியாபாரத்தில் ஊக்கம் இருந்தது கைத்திறனைப் பயன்படுத்திச் செய்கிற வேலைகளில் திறமை இருந்தது ஆகையால் அவர்கள் மாதச் சம்பளத்திற்கு உழைக்கிற வேலையைப் பெரிதாகக் கருதாமல் இந்த மாதிரி வாய்ப்புகளைப் பயன்படுத்திக் கொண்டிருந்தார்கள்.
ஆனால் நான்கு வர்ணங்களுக்கு அப்பால் ஹரிஜனங்கள் தாழ்த்தப்பட்டவர்கள் என்ற ஒரு பிரிவு நடை முறையில் வந்து விட்டதை நாம் அறிவோம்.
சொல்லப் போனால் அன்றிலிருந்து இன்று வரை இந்தத் தீண்டாமையை பெரிய அளவில் பெரிதாக அனுஷ்டிப்பவர்கள் பிராமணர்கள் அல்லாதவர்களே பிராமணர்களுக்கும் தாழ்த்தப்பட்டவர்களுக்குமிடையே மோதலும் அதன் காரணமாக உயிரிழப்பும் ஏற்படுவதில்லை.
அதற்காக அவர்களுடைய ஜாதியையும் வெறுப்பது என்றால் முதலியாரீயம் செட்டியாரீயம் சைவப் பிள்ளையீயம் பிள்ளையீயம் நாயுடீயம் கிராமணியரீயம் கவுண்டரீயம் நாயக்கரீயம் நாடாரீயம் ரெட்டியாரீயம் வன்னியாரீயம்.
பிராமணன் வீட்டில் பேசுவது தமிழ் தமிழை சுத்தமாக உச்சரிப்பதில் வேறு எந்தப் பிரிவினருக்கும் பின் தங்கியவர்கள் அல்லர் பிராமணர்கள் தமிழ் வளர்ச்சிக்குப் பெரிதும் தொண்டு புரிந்தவர்கள் பிராமணர்கள் அமெரிக்காவில் வளர்கிற தன் விட்டுக் குழந்தைகள்கூட தமிழ் கற்காமல் இருந்து விடக் கூடாது என்று முனைபவர்கள் பிராமணர்கள் தமிழைத் தாய்மொழியாகக் கொண்டவர்கள் பிராமணர்கள் ஆனாலும் தமிழர்கள் வேறு பிராமணர்கள் வேறு என்ற பிரசாரம் இடைவிடாது நடத்தப்படுகிறது.
வீட்டிலே தெலுங்கு பேசுகிற லட்சக்கணக்கானவர்கள் தெலுங்கைத் தங்கள் தாய்மொழியாகப் பிரகடனம் செய்பவர்கள் கழகங்களிலே இருப்பதால் அவர்கள் தமிழர்கள்.
உருது தாய் மொழியாக ஏற்கிற ஒரு பகுதி முஸ்லிம்கள் கூட தமிழகத்திலே வாழ்வதால் அவர்கள் தமிழர்கள் ஆனால் பிராமணன் தமிழன் அல்ல இந்த வக்கிரமான வாதத்திற்குக் கூறப்படுகிற காரணம் என்ன ?
லத்தீன் மொழியில் ஓதப்படுகிற சொற்களை கிறிஸ்துவர்கள் ஏற்றாலும் அவர்கள் தமிழர்களே அரபு மொழியில் ஓதப்படுகிற விஷயங்களை முஸ்லிம்கள் ஏற்றாலும் அவர்கள் தமிழர்களே ஆனால் ஸம்ஸ்க்ருத மொழியில் ஒதப்படுகிற மந்திரங்களை ஏற்பதால் பிராமணன் தமிழன் அல்ல பிதற்றல் அல்லவா இது மற்ற எந்த ஜாதியினரை விடவும் மிக அதிகமாக பிராமணர்களே ஸம்ஸ்க்ருத மொழியை மதிக்கிறார்கள் என்பதில் சந்தேகமில்லை.
சொல்லப் போனால் வார்த்தை சப்தம் தவிர ஏற்ற இறக்கங்களும் கூட ஒழுங்காக இருந்தால்தான் மந்திரத்தில் வலிமை சிதையமால் இருக்கும் என்பது தான் பெரியவர்கள் கூறுவது.
இன்றைய நடைமுறை வாழ்க்கைக்கு அது அவசிய இல்லாமற் போய்விட்டாலும் கம்ப்யூட்டருக்குக்கூட அந்த மொழி மிகவும் ஏற்றது என்ற கருத்து ஜெர்மனி போன்ற நாட்டில் கூட தெரிவிக்கப்பட்டிருக்கிறது.
இது ஒருபுறமிருக்க மிக அருமையான தெளிவான அறிவுபூர்வமான விஷயங்களை எல்லாம் எடுத்துச் சொல்கிற பல படைப்புகளைத் தந்துள்ள அந்த மொழியை நாம் ஒழித்துக் கட்டினால் நஷ்டம் மொழிக்கு அல்ல நமக்குத்தான்.
வேதங்கள் உபநிஷத்துக்கள் போன்ற தத்துவ பொக்கிஷங்கள் தவிர காளிதாஸனின் காவியங்கள் பாஸ்கரனின் சாத்திரம் ஆர்யபட்டாவின் ஆராய்ச்சிகள் பர்த்ருஹரியின் அறிவுரைகள் பீஷ்மரின் வழியாக வந்த வியாஸரின் நீதி சாத்திரம் கெளடில்யரின் நிர்வாக நூல் ஆதி சங்கரரின் அத்வைத சித்தாந்தம் பதஞ்சலியின் யோகா நூல் சுஸ்ருதனின் மருத்துவம் குழந்தைகளும் புரிந்து கொள்ளக் கூடிய பஞ்ச தந்திரக் கதைகள்.
போன்ற நன்னெறி போதனைகள் காளி தாஸனின் உவமைத் திறனையும் பாரவியின் பொருட் செறிவையும் தண்டியின் சொல் ஆளுகையும் சேர்த்து அளிப்பதாகக் கருதப்படுகிற மாகனின் காப்பியம் பூஜ்யத்தை கணித சாத்திரத்திற்கு அளித்து அதன் முன்னேற்றத்திற்குப் பேருதவி புரிந்த இந்திய ஆராய்ச்சியாளர்களின் கணித நூல்கள் ஆயுர்வேத மருத்துவ முறையை விளக்குகிற நூல்கள் என்று கொட்டிக் கிடக்கிற அறிவுத் திறனுக்கும் எங்களுக்கும் சம்பந்தமில்லை என்று நாம் சொன்னால் ஸம்ஸ்கிருதத்திற்கா நஷ்டம் ?
கலைச் செல்வங்கள் எந்த மூலையில் எந்த மொழியில் இருந்தாலும் அதைக் கொண்டு வந்து இங்கே கொட்டுங்கள் என்றார் பாரதியார் நம்மிடம் கொட்டிக் கிடக்கிற கலைச் செல்வத்தைத் தூக்கிக் குப்பையில் எறியுங்கள் என்கிறார்கள் இன்றைய பகுத்தறிவாளர்கள் துவேஷத்தைத் தவிர அர்த்தமற்ற ஒரு வெறுப்புணர்வைத் தவிர இந்த மூர்க்கத்தனத்திற்கு வேறு என்ன காரணம் இருக்கிறது?
கற்க வேண்டும் என்கிற ஆர்வம் இருப்பவர்கள் அம்மொழியைக் கற்பதால் அவர்கள் தமிழ் விரோதிகள் ஆகிவிட மாட்டார்கள் என்று கூறுகிறேன் அவ்வளவுதான்.
பிராமணன் வீட்டில் பேசுகிற தமிழ் ஏளனத்திற்குரியது மற்ற ஜாதியினர் பேசுகிற தமிழ் எப்படிப் பட்டதாக இருந்தாலும் அது கேலிக்குரியதல்ல.
அகத்துக்காரர் என்பது மருவி ஆத்துக்காரர் என்றும் அகத்துக்காரி என்பது மருவி ஆத்துக்காரி ன்றும் பிராமணர்கள் வீடுகளில் பேசப்படுவது கேவலம்.
பேசிக் கொண்டிருக்கிறால் பேசிகினுகிறான் என்று சொன்னால் தவறில்லை பேசி கிட்டிருக்கான் என்று சொன்னால் குற்றமில்லை ஆனால் பேசிண்டிருக்கான் என்று சொன்னால் அது ஏளனத்திற்குரியது ஏனென்றால் அது பிராமணன் பேச்சு.
பெர்னாட்ஷாவின் நாடகமொன்றில் ஒரு மொழி விற்பன்னர் ஒருவருடை ஆங்கிலப் பேச்சை வைத்து அவர் எந்த பகுதியில் எந்தப் பிரிவில் எந்தத் தொழிலைச் சார்ந்தவர் என்று கூறிவிடுவதாக ஒரு காட்சி வரும்.